ōlim sacerdōs, Spurinna nōmine, Caesarem iūssit timēre Īdūs Martiās. ‘perīculum,’ monuit Spurinna, ‘in forō aderit! nōlī in forum inīre.’

ōlim uxor Caesaris, Calpurnia nōmine, dormiebat. subitō in somnō terribilia vīdit: vīdit Rōmānōs per urbem currentēs; vīdit Rōmānōs in urbe clāmantēs; vīdit Rōmānōs corpus mortuum Caesaris ferentēs. Calpurnia perterrita erat: ‘Rōmānī in Campum Martium gladiōs ferent! Caesarem interficere volent!’ clāmāvit. ‘Rōmānī corpus mortuum Caesaris ad mē ferent!’

Calpurnia magnopere lacrimāvit: Caesarem iūssit verba deōrum timēre: ‘Īdūs Martiās timē!’ inquit Calpurnia. ‘nōlī ad Campum Martium īre! Rōmānī gladiōs in Campō Martiō habēbunt. perīculum in forō aderit.’

verba sacerdōtis Caesarem nōn terruērunt; verba uxōris Caesarī nōn persuāsērunt. ‘numquam Rōmānī mē interficere volent,’ uxōrī respondit, ‘Rōmānī in Campum Martium gladiōs nōn ferent. in Campum Martium īre volō.’ etiam tum Calpurnia Caesarem ad Campum Martium adīre nōlēbat. tandem amīcus Caesaris, Brūtus nōmine, Calpurniae persuāsit: ‘necesse est Caesarī,’ inquit, ‘ad Campum Martium adīre. ibi multī Rōmānī Caesarem vīdēre volent.’

verba tamen deōrum certa erant. in Campō Martiō aderant multī Rōmānī gladiōs ferentēs. multī Rōmānī Caesarem gladiīs suīs interfēcērunt. inter Rōmānōs erat Brūtus. Caesar Brūtum gladium habentem vīdit: ‘et tū, Brūte?’ inquit Caesar.